**โครงการส่งเสริมการบริหารกิจการไฟฟ้าในพื้นที่ห่างไกล   
กรณี บ้านเกาะบูโหลนดอน ม.3 ต.ปากน้ำ อ.ละงู จ.สตูล 2563-2564**

**เวทีที่ ๑\_วันที่ ๕ มีนาคม ๒๕๖๓**

โดยใช้ขั้นตอนการมีส่วนร่วมระดับที่ ๑ คือให้ข้อมูลข่าวสารแก่หน่วยงานที่เกี่ยวข้องในพื้นที่และประชาชนเกี่ยวกับกิจกรรมต่างๆ ของหน่วยงานภาครัฐ (To Inform) ให้ข้อมูลความเป็นมาวัตถุประสงค์โครงการ รับฟังความคิดเห็น ให้คำปรึกษา จากนั้นจะมีการลงพื้นที่สำรวจข้อมูลการใช้พลังงานของครัวเรือนในชุมชนลงสำรวจพื้นที่และสถานการณ์พลังงานบนเกาะบูโหลนดอน ต.ปากน้ำ อ.ละงู จ.สตูล และหารือร่วมกับประชาชนในพื้นที่เพื่อกำหนดแนวทางการพัฒนาโครงการผลิตไฟฟ้าจากพลังงานแสงอาทิตย์เพื่อลดค่าใช้จ่ายน้ำมันจากเครื่องยนต์ปั่นไฟซึ่งก่อมลภาวะทางอากาศและเสียง สิ้นเปลืองค่าใช้จ่าย และร่วมสร้างระบบการบริหารจัดการโครงการผ่านกระบวนการมีส่วนร่วมของภาคประชาชนเพื่อให้เกิดความยั่งยืน

โดยได้ข้อสรุปจากความเห็นจากที่ประชุมว่าการส่งเสริมการใช้เทคโนโลยีการผลิตไฟฟ้าจากพลังงานทดแทนในพื้นที่ควรเป็นระบบโซล่าโฮมแรงดันไฟฟ้ากระแสตรง ๑๒ โวลต์ เนื่องจากดูแลรักษาง่ายและระบบมีความปลอดภัยสูงต่อผู้ใช้งาน (Solar Home System ๑๒ VDC) แบบแยกอิสระแต่ละครัวเรือน โดยงบประมาณในการจัดซื้ออุปกรณ์แบบให้เปล่าจะได้รับการสนับสนุนจาก สถานทูตออสเตรเลียประจำประเทศไทย Direct Aid Program (DAP) โครงการทุนสนับสนุนโดยตรง เป็นโครงการทุนสนับสนุนขนาดเล็กที่มุ่งส่งเสริมโครงการด้านการพัฒนา เป็นทุนที่ให้ประโยชน์โดยตรงแก่ผู้ต้องการความช่วยเหลือในชุมชน รวมทั้งกลุ่มผู้ด้อยโอกาส ผ่านผู้รับผิดชอบโครงการคือองค์กร ReCharge แต่จะให้ชุมชนมีการเก็บเงินเข้ากองทุนหมุนเวียนผ่านในการซ่อมบำรุงและขยายผลโดยชุมชนเป็นผู้บริหารจัดการเพื่อให้เกิดความยั่งยืน เพื่อให้สอดคล้องกับระเบียบการใช้พื้นที่ของสำนักอุทยานที่ไม่อนุญาตให้มีการทำโครงสร้างขนาดใหญ่ เช่นการปักเสาลากสายแบบไมโครกริด

**เวทีที่ ๑\_ วันที่ ๖-๗ มีนาคม ๒๕๖๓ การลงพื้นที่บ้านเกาะบูโหลนดอน จ.สตูล :**

โดยใช้ขั้นตอนการมีส่วนร่วมระดับที่ ๑ คณะทำงานมีการจัดเวทีประชุมชี้แจงให้ข้อมูลข่าวสารแก่ประชาชนที่เกี่ยวข้องในพื้นที่เกี่ยวกับกิจกรรมต่างๆ ของโครงการ (To Inform) และมีการลงพื้นที่สามารถสรุปความสำคัญของปัญหาการใช้ไฟฟ้าของหมู่บ้านเกาะบูโหลนดอน ดังนี้ ปัจจุบันยามค่ำคืน ชุมชนใช้ไฟฟ้าจากเครื่องปั่นไฟขนาด ๕๐ กิโลวัตต์ (kW) จ่ายไฟฟ้าให้กับครัวเรือนประมาณ ๘๐ ครัวเรือน ระหว่างช่วงเวลา ๑๘.๐๐ น. ถึง ๒๓.๐๐ น. เป็นช่วงเวลา ๕ ชั่วโมงแห่งความสุขของชาวบ้าน มีแสงสว่าง ได้ดูทีวี ใช้พัดลมคลายร้อน บางบ้านได้ใช้เครื่องซักผ้า โดยชุมชนเหมาจ่ายค่าไฟเฉลี่ยประมาณ ๔๕๐-๗๐๐ บาท ต่อครัวเรือนต่อเดือน รวมทั้งค่าน้ำแข็งเฉลี่ย เดือนละ ๘๐๐-๑,๐๐๐ บาท แม้แรงดันไฟฟ้าจะต่ำเพียง ๑๑๐ โวลต์ เนื่องจากสภาพเครื่องยนต์ที่ทรุดโทรมจากการใช้งานมานาน ทำให้อุปกรณ์ไฟฟ้าบางตัวที่ต้องการแรงดันกระแสสลับมาตรฐานเกิดการชำรุดเสียหาย

สรุปรูปแบบกระบวนการ (Model) โดยใช้ขั้นตอนการมีส่วนร่วมระดับที่ระดับที่ ๒ การเปิดให้ประชาชนแสดงความคิดเห็นเกี่ยวกับการดำเนินการ/การปฏิบัติงานของหน่วยงานของรัฐ อย่างอิสระและเป็นระบบ โดยหน่วยงานภาครัฐจัดให้มีกระบวนการรับฟังความคิดเห็น การปรึกษาหารือ ทั้งเป็นทางการและไม่เป็นทางการ และนำข้อเสนอแนะ ความคิดเห็น ประเด็นที่ประชาชนเป็นห่วงไปเป็นแนวทางการปรับปรุงนโยบาย การตัดสินใจ และพัฒนาวิธีการปฏิบัติงานในหน่วยงาน (To Consult)

ข้อสรุปจากเวทีมี ดังนี้ งบประมาณในการจัดซื้ออุปกรณ์แบบให้เปล่าจะได้รับการสนับสนุนจาก สถานทูตออสเตรเลียประจำประเทศไทย Direct Aid Program (DAP) โครงการทุนสนับสนุนโดยตรง เป็นโครงการทุนสนับสนุนขนาดเล็กที่มุ่งส่งเสริมโครงการด้านการพัฒนา เป็นทุนที่ให้ประโยชน์โดยตรงแก่ผู้ต้องการความช่วยเหลือในชุมชน รวมทั้งกลุ่มผู้ด้อยโอกาส ผ่านผู้รับผิดชอบโครงการคือองค์กร ReCharge การพัฒนากองทุนหมุนเวียน Solar Home System. เกาะบูโหลนดอน จ.สตูล เป็นอีกแนวทางในการใช้พลังงานแสงอาทิตย์และแบตเตอรี่ประสิทธิภาพสูง (LiFePo๔) เพื่อนำมาใช้กับอุปกรณ์ไฟฟ้ากระแสตรง DC ๑๒ V ที่ประหยัดพลังงาน ปลอดภัย บำรุงรักษาง่าย ใช้ได้ตลอด ๒๔ ชั่วโมง ชุมชนสามารถเลือกขนาดของระบบได้ตามความต้องการและความสามารถในการจ่ายเงิน โดยสนับสนุนให้ชุมชนรวมกลุ่มกันเป็นวิสาหกิจเพื่อสังคม มีการเก็บเงินค่าบำรุงระบบรายเดือนด้วยระบบเติมเงินจ่ายก่อนใช้ (Pay As You Go) เป็นการผ่อนชำระอุปกรณ์ เพื่อให้มีรายได้สำหรับการซ่อมบำรุง เปลี่ยนอุปกรณ์ให้สมาชิกตามรอบอายุการใช้งาน เกิดกองทุนหมุนเวียนพลังงานชุมชนยั่งยืน สามารถพึ่งตนเองได้ในที่สุดติดตั้งระบบสาธิตในชุมชนเพื่อการเรียนรู้การใช้งานจริงของระบบ Solar Home System

เวทีที่ 2 : ลงพื้นที่ประชุมชี้แจงครั้งที่ 2 วันที่ 15-17 ก.ค. 2563 นายวิชาญกรณ์ ประภาวิทย์ พลังงานจังหวัดสตูล นำทีมงานเครือข่ายความร่วมมือในการพัฒนาไฟฟ้าพลังงานทดแทนบนเกาะ (Solar home system) เกาะบุโหลนดอน จ.สตูล ลงพื้นที่ประชุมชี้แจงครั้งที่ 2 วันที่ 15-17 ก.ค. 2563 โดยใช้รูปแบบการจัดการความยั่งยืนผ่านกลุ่ม โครงการนี้ได้รับงบประมาณสนับสนุนสำหรับจัดหาอุปกรณ์ เทคโนโลยี โดย ทุนสนับสนุนโดยตรง สถานทูตออสเตรเลียประจำประเทศไทย (Australia’s Direct Aid Program in Thailand) งบประมาณสนับสนุนด้านการจัดการความรู้ การลงพื้นที่ โดย องค์กรความร่วมมือระหว่างประเทศของเยอรมัน (GIZ) โครงการด้านพลังงาน ภายใต้แผนงานความร่วมมือไทย-เยอรมัน Thai-German Climate Programme (TGCP) ด้านการเปลี่ยนแปลงสภาพภูมิอากาศ ดำเนินงานโดย องค์กรพัฒนาเอกชน ReCharge Energy และ สำนักส่งเสิรมการมีส่วนร่วมของประชาชน กระทรวงพลังงาน

โดยเนื้อหาในการจัดประชุมจะชี้ให้เห็นถึงความสำคัญของการรวมกลุ่มเพื่อบริหารจัดการโครงการ ด้วยการเก็บเงิน/ออกรหัสใช้งานผ่านโทรศัพท์มือถือ (Pay As You Go) รายเดือนเข้ากลุ่มเป็นกองทุนหมุนเวียนพลังงานยั่งยืน เพื่อซ่อมบำรุง ขยายผล การใช้พลังงานงานทดแทน 100%

หัวข้อการประชุมมีดังนี้

1. ประชุมจัดตั้งกลุ่มบริหารจัดการ โครงสร้างคณะทำงาน

2. รับสมัครสมาชิก

3. จัดทำระเบียบกลุ่ม

4. ความรู้เชิงเทคนิค โหลด/ชั่วโมงการใช้งานของอุปกรณ์ การรับประกัน

5. ชี้แจงขนาดของระบบ SHS ของครัวเรือน (S,M,L) และการเก็บเงินผ่านระบบ (Pay As You Go) รายเดือนเข้ากลุ่มเป็นกองทุนหมุนเวียนพลังงานยั่งยืน เพื่อซ่อมบำรุง ขยายผล การใช้พลังงานงานทดแทน 100%

อ่านความเป็นมาโครงการเพิ่มเติม : http://ppp.energy.go.th/สสช-\_เกาะบุโหลน/

การขับเคลื่อนโครงการพัฒนาไฟฟ้าพลังงานทดแทนบนเกาะ (Solar home system) ภายใต้แนวคิด “พลังงานสร้างคน คนสร้างพลังงานยั่งยืน” หมายถึง การพัฒนาชุมชน โดยเน้น ประเด็นพลังงานเป็นตัวขับเคลื่อน บนความเชื่อมั่นว่าชุมชนมีศัยภาพในการเรียนรู้ เพื่อนำพลังกลุ่มมาจัดการพลังงานอย่างยั่งยืน ขอเพียงเปิดโอกาส สร้างพื้นทีี่การพูดคุยแลกเปลี่ยน การเข้าถึง ความรู้ ทักษะ เทคโนโลยีที่เหมาะสมผ่านกระบวนการมีส่วนร่วม โดยชุมชนเป็นผู้ตัดสินใจกำหนดแนวทางการใช้พลังงานสะอาดเพื่อยกระดับคุณภาพชีวิต บนพื้นฐานการพึ่งตนเองได้อย่างยั่งยืน ผ่านกระบวนการทำงานแบบมีส่วนร่วมสร้างพลังกลุ่ม เพื่อจัดการพลังงานยั่งยืน ในรูปแบบกองทุนหมุนเวียนพลังงานชุมชน ที่รวมการบริหารจัดการในชุมชนอย่างครบวงจร ในด้านการเก็บเงิน PAYGO รายเดือน การจัดตั้งกองทุนหมุนเวียนซ่อมบำรุง การตั้งร้านค้าสหกรณ์จำหน่ายสินค้าอะไหล่อุปกรณ์โซล่าโฮม การพัฒนาทักษะช่างชุมชน ทักษะการทำโมเดลธุรกิจชุมชน การบริการ/รับประกันหลังการขายที่ได้มาตราฐานเชื่อถือได้ เป็นต้น

**เวทีที่ 3 : ชี้แจงจัดตั้งกลุ่มผู้ใช้ไฟฟ้าจากโซล่าเซลล์ครัวเรือน (Solar home system)**

ลงพื้นที่ครั้งที่ 3 วันที่ 22-25 สิงหาคม 2563

เครือข่ายความร่วมมือในการพัฒนาไฟฟ้าพลังงานทดแทนบนเกาะ (Solar home system) เกาะบุโหลนดอน จ.สตูล ลงพื้นที่ประชุมชี้แจงครั้งที่ 3 วันที่ 22-25 ส.ค. 2563 (ภาคการติดตั้งระบบ) โดยใช้รูปแบบการจัดการความยั่งยืนผ่านกลุ่ม โครงการนี้ได้รับงบประมาณสนับสนุนสำหรับจัดหาอุปกรณ์ เทคโนโลยี โดย ทุนสนับสนุนโดยตรง สถานทูตออสเตรเลียประจำประเทศไทย (Australia’s Direct Aid Program in Thailand) งบประมาณสนับสนุนด้านการจัดการความรู้ การลงพื้นที่ โดย องค์กรความร่วมมือระหว่างประเทศของเยอรมัน (GIZ) โครงการด้านพลังงาน ภายใต้แผนงานความร่วมมือไทย-เยอรมัน Thai-German Climate Programme (TGCP) ด้านการเปลี่ยนแปลงสภาพภูมิอากาศ ดำเนินงานโดย องค์กรพัฒนาเอกชน ReCharge Energy และ สำนักส่งเสิรมการมีส่วนร่วมของประชาชน กระทรวงพลังงาน

อ่านความเป็นมาโครงการเพิ่มเติม : http://ppp.energy.go.th/สสช-\_เกาะบุโหลน/

การขับเคลื่อนโครงการพัฒนาไฟฟ้าพลังงานทดแทนบนเกาะ (Solar home system) ภายใต้แนวคิด “พลังงานสร้างคน คนสร้างพลังงานยั่งยืน” เครือข่ายความร่วมมือในการพัฒนาไฟฟ้าพลังงานทดแทนบนเกาะ กรณีโครงการ เกาะจิก จ.จันทบุรี และ เกาะบุโหลนดอน จ.สตูล แผนที่เกาะบุโหลนดอน : https://www.google.com/maps/d/u/0/edit?mid=1cY35WK0PVyC9hEWPo1Mwo\_xK4tua-IOO&fbclid=IwAR3qHPrgFjMFouJb3RqR2qRwqx\_jUgZrswHdAXvxeQKfhxpaH11OtwZNYQE

https://www.google.com/maps/d/u/0/edit?mid=1cY35WK0PVyC9hEWPo1Mwo\_xK4tua-IOO&fbclid=IwAR3qHPrgFjMFouJb3RqR2qRwqx\_jUgZrswHdAXvxeQKfhxpaH11OtwZNYQE

ประชุมกลุ่มพลังงานทดแทนบ้านเกาะบุโหลนดอนและการออมเพื่อความยั่งยืน ประเด็นประชุมคืนนี้

1. ทบทวนการประชุมบ่ายที่ผ่านมา

2. นำเสนอรายชื่อโครงสร้างคณะทำงาน กรรมการ final เปิดตัวคนเก็บเงิน และตัวแทน 3 คนเปิดบัญชีกองทุนพลังงานทดแทนบ้านเกาะจิก

3. สรุปผลประกอบการสถานีชาร์จแบตเตอรี่ พร้อมมอบเงินรายได้เข้ากลุ่ม

4. เก็บเงินมัดจำผู้ใช้ระบบ

5. แนวทางการต่อยอดกองทุนพลังงานทดแทนกับการพัฒนาคุณภาพชีวิตครบวงจร

วันนี้สามารถจัดตั้งกลุ่มสำเร็จเรียบร้อย ครบองค์ประกอบครับ

มีสมาชิกกลุ่มตั้งต้น 11 คน

มีชื่อกลุ่ม “พลังงานทดแทนบ้านเกาะบุโหลนดอนและการออมเพื่อความยั่งยืน”

มีคณะทำงานประกอบด้วย

1.ประธานกลุ่ม

2.รองประธานกลุ่ม

3.เหรัญญิก

4.เลขานุการ

5.หัวหน้าฝ่ายตรวจสอบ

6.รองหัวหน้าฝ่ายตรวจสอบ

มีกฎระเบียบ​และกิจกรรมคือ

1. เก็บเงินค่าบริการทุกๆ 30 วัน

2. เก็บเงินรวมกันที่เหรัญญิกกลุ่ม เพื่อออกรหัสเติมเงินและทำบัญชีกลุ่มที่สามารถตรวจสอบได้

3. ตั้งค่าใช้จ่ายให้เหรัญญิก​ 10 บาทต่อระบบ

4. ต้องมัดจำ 3 เดือนก่อนติดตั้ง

5. หากผิดชำระ 3 เดือน สมาชิกต้องคืนระบบให้กับกลุ่ม

6. คณะทำงาน มีวาระ 2 ปีต้องเลือกตั้งใหม่

7. เปิดบัญชี​กลุ่มแบบมีอำนาจลงนาม 2 ใน 3 คือมีประธาน รองประธาน และ เหรัญญิก

8. มีการจัดประชุมทุกๆ เดือน โดยมีวัตถุประสงค์​คือ รายงานผลประกอบการ​ และให้ฝ่ายตรวจสอบนำการตรวจสอบ สรุปการลงพื้นที่ครั้งที่ 3 วันที่ 22-25 ส.ค. 63

คณะทำงาน ReCharge สสช. GiZ ผู้ใหญ่บ้านเกาะจิก ผู้เชี่ยวชาญด้านโซลาร์โฮม

**กิจกรรมที่ดำเนินการ**

-ติดตั้งระบบโซลาร์โฮม 15 ระบบ (M 13ตัว EVO 2ตัว)

-หมุดแผนที่ของทั้งหมดอัพเดทเป็นเลเยอร์ในMymaps รันเลขตามบัญชีระบบกลุ่ม

-คณะกรรมการจัดตั้งแล้ว มีก๊ะตาเป็นผู้เก็บตังคนเดียว

-ระเบียบกลุ่มและการประชุม ทางคณะได้หารือกับชุมชนในคืนที่หนึ่งและสอง (ได้คำแนะนำจากทางผู้ใหญ่แต๊กมาช่วย)

-บัญชีออมสินเปิดที่สาขาละงู มีสองบัญชี บัญชีหลัก(ประมาณหมื่นกว่าบาท) และบัญชีออม (พันบาท)

-โปรเจคcommunication ถ่ายภาพและสัมภาษณ์ตามเป้า เหลือของรอบติดตาม

-การดำเนินงานคือทางคณะทำงานติดตั้งแผง ตั้งเสาหรือวางบนหลังคา และลากสายไฟเข้าหาแบต

-มีการเก็บเงินค่าcharging stationเข้าเงินกลุ่ม

-Evoใช้กับตู้เย็นหรือcharging station

-ระบบทั้งหมดที่เข้าร่วม ปลดระบบคืนที่24 โดยทีมงานที่นอนบนเกาะ

-มีผู้สนใจเข้าร่วมอีกอย่างน้อย 5 ราย แต่ไม่ได้เข้าร่วม เนื่องจากระบบไม่พอและบางคนไม่มีตังค่ามัดจำ

**ขั้นตอนถัดไป**

-วางแผนการลงพื้นที่ครั้งถัดไป อาจจะมีการติดตั้งสั้นๆ ต้นเดือนตุลาคมก่อนจะมีการลงพื้นที่เพิ่อติดตาม

-ติดตามการเก็บตัง และกลุ่ม

-ทำไวนิลการคำนวณระบบและขนาดpackage ขนาดA3

-การถ่ายทำวีดีโอในส่วนติดตามและสัมภาษคนที่เหลือ

**แนวทางการพัฒนาก้าวต่อไป**

-ในการต่อยอดต่อไป เราสามารถนำโมเดลแบบเกาะไปใช้กับชุมชนห่างไกลบนดอยที่มีรายได้ต่ำกว่ามั้ย หรือต้องมีปัจจัยอะไรในการคำนวณโมเดล

-เป็นไปได้มั้ยที่จะดำเนินการสร้างกระบวนการสร้างกลุ่ม หรือพัฒนากลุ่มในลักษณะนี้เพื่อรองรับคนที่มาสนับสนุน แทนที่จะใช้เงินAus AID อาจจะใช้เงินของกระทรวงเองในการลงทุนตอนแรก (แต่ต้องมีการเตรียมพร้อมชุมชนก่อน)

-การลงพื้นที่ครั้งนี้ ความช่วยเหลือจากผู้ใหญ่แต๊ะสำคัญมาก โดยเฉพาะการเข้าหาออมสินในระดับเขตแบบนั้น เพื่อทำให้การดำเนินงานราบรื่น อาจจะต้องเป็นวิธีการที่กระทรวงต้องหาประสบการณ์และconnectionในเรื่องพวกนี้ไว้ ทั้งทางการ และไม่ทางการ

**เวทีที่ 4 ระหว่างวันที่ 21-24 ตุลาคม 2563** ทางโครงการรีชาร์จเกาะบูโหลนดอนร่วมกับสำนักส่งเสริมการ  
มีส่วนร่วมของประชาชน กระทรวงพลังงาน นาฐานะที่ปรึกษาโครงการเข้าร่วมเดินทางลงพื้นที่ติดตั้งระบบโซลาร์โฮมและอบรมชุมชนครั้งที่ 4 ระหว่งวันที่ 21-24 ตุลาคม 2563 โดยมีกิจกรรมที่ทำร่วมกับชุมชน เช่น อบรมช่างชุมชนในการติดตั้งชุดโซลาร์โฮมขนาดกลาง

ติดตามการติดตั้งของช่างชุมชน อบรมการใช้แอพพลิเคชั่นมือถือในการออกรหัสเติมเงิน อบรมช่างชุมชนในการติดตั้งชุดโซลาร์โฮมขนาดใหญ่ Wifi บริการอินเตอร์เน็ตชุมชน ประชุมกลุ่มพลังงานทดแทน ฯ บ.เกาะบูโหลนดอน

โดยกลุ่มพลังงานทดแทนและการออมเพื่อความยั่งยืนบ้านเกำะบูโหลนดอนมี ผลการดำเนินงานของกลุ่ม ประจำเดือนเดือน 24 ต.ค. – 23 พ.ย. 2563 ดังนี้

**รายรับ**

– สมาชิกใหม่ติดตั้งระบบเพิ่ม 13 ระบบ แบ่งเป็นแบตเตอรี่ชุดกลาง 12 ระบบ และ ชุดสถานีชาร์จ 1 ระบบ เก็บเงินมัดจำจากสมาชิกใหม่ได้ 8,700 บาท

– สมาชิกเดิม ที่เพิ่มทีวีมีจำนวน 8 เครื่อง เก็บค่ามัดจำทีวีจากสมาชิกเดิม 2,880 บาท

– สมาชิกเดิมจ่ายค่าบริการรายเดือนให้กลุ่ม 3,980 บาท

รวมรายรับของกลุ่ม บัญชีเดือนต.ค. 2563 เท่ากับ 15,560 บาท

**รายจ่าย**

– ค่าแรงของช่างชุมชนที่ติดตั้งระบบโซลาร์โฮมใหม่ทั้งหมด 4,400 บาท

– ค่าติดตั้งจานดาวเทียมสำหรับบ้านที่มีระบบแล้ว 200 บาท

รวมรายจ่ายของกลุ่ม บัญชีเดือนต.ค. 2563 เท่ากับ 4,600 บาท

คงเหลือเข้าบัญชีธนาคารกลุ่ม

รายรับ 15,560 – รายจ่าย 4,600 = มีกำไรสะสมอยู่ที่ 10,960 บาท

**เวทีที่ 5 วันที่ 21-24 พฤศจิกายน** 2563 http://ppp.energy.go.th/ausaid/ 1.ต้อนรับคณะจากสถานฑูตออสเตรเลียผู้ให้การสนับสนุนงบประมาณโครงการ สรุปบทเรียนผลการดำเนินงาน 2.อบรมการใช้แอพพลิเคชั่นมือถือในการออกรหัสเติมเงิน อบรมช่างชุมชนในการติดตั้งชุดโซลาร์โฮมขนาดใหญ่ระบบตู้แช่แข็ง ระบบ Wifi บริการอินเตอร์เน็ตชุมชน ประชุมสรุปผลการดำเนินงาน กลุ่มพลังงานทดแทน ฯ บ.เกาะบูโหลนดอน ระบบ SHS + Lifepo4 ที่ติดตั้งบนเกาะบุโหลนดอนรวมทั้งหมด 26 ครัวเรือน (39 ระบบ) ผ่านระบบเติมเงินแบบ Pay-As-You-Go แบ่งประเภทระบบได้ดังนี้ 1.) ระบบพื้นฐาน 12 VDC ใช้ กับ TV หลอดไฟ พัดลม, PV 50 W+Lifepo4 battery 120 W 2.) ระบบพื้นฐาน+สร้างรายได้ สถานีชาร์จ Power bank, PV 200 W +Lifepo4+Lead acid battery 1 kWh. W + Power bank 10000 mAh. 12 ก้อน 3.) ระบบตู้แช่ 9 คิว ร้านค้าชุมชน PV 800 W +Lifepo4 1.8 kWh. ผลการดำเนินงานของกลุ่ม เดือน พ.ย. 2563 กลุ่มพลังงานทดแทนและการออมเพื่อความยั่งยืน บ้านเกาะบุโหลนดอน จ.สตูล รายรับ – สมาชิกติดตั้งระบบเพิ่ม 11 ระบบ แบ่งเป็นแบตเตอรี่ชุดกลาง 8 ระบบ และ ชุดตู้แช่ 3 ระบบ เก็บเงินมัดจำได้ 16,740 บาท – สมาชิกเดิมจ่ายค่าบริการรายเดือนให้กลุ่ม 7,840 บาท \*รวมรายรับของกลุ่ม บัญชีเดือนพ.ย. 2563 เท่ากับ 24,580 บาท\* รายจ่าย – ค่าแรงของช่างชุมชนที่ติดตั้งระบบโซลาร์โฮมใหม่ทั้งหมด 4,200 บาท – ค่าซื้ออุปกรณ์เครื่องมือช่าง 230 บาท \*รวมรายจ่ายของกลุ่ม บัญชีเดือนพ.ย. 2563 เท่ากับ 4,430 บาท\* คงเหลือเข้าบัญชีธนาคารกลุ่ม \*รายรับ 24,580 – รายจ่าย 4,430 = 20,150 บาท\*

**เวทีที่ 6 วันที่ 26 มีนาคม 2564** : นายทวารัฐ สูตะบุตร หัวหน้าผู้ตรวจราชการกระทรวงพลังงาน เยี่ยมชมผลการดำเนินงานโครงการโซล่าโฮม บ้านเกาะบูโหลนดอน ม.3 ต.ปากน้ำ อ.ละงู จ.สตูล ชุมชนแห่งแรกของประเทศไทย กับโซล่าโฮมแบบเติมเงิน Pay-As-You-Go โดยมีคณะติดตามประกอบด้วย 1.สำนักงานพลังงานจังหวัดสตูล 2.องค์กรระหว่างประเทศของเยอรมัน (GIZ) 3.สำนักส่งเสริมการมีส่วนร่วมของประชาชน กระทรวงพลังงาน 4.องค์กรวิสาหกิจเพื่อสังคม ReCharge 5. อบต.ปากน้ำ โครงการส่งเสริมโซล่าโฮมชุมชน บ้านเกาะบูโหลนดอน ถือเป็นนวัตกรรมการสานพลังประชารัฐเพื่อส่งเสริมชุมชนต้นแบบ การบริหารจัดการพลังงานที่ดี

ผลงานความร่วมมือระหว่าง กระทรวงพลังงาน (สสช.) ReCharge GIZ สพจ.สตูล และเครือข่ายองค์กรภาคประชาชน โดยที่ผ่านมาได้มีการลงพื้นที่เป้าหมายเพื่อใช้กระบวนการมีส่วนร่วมในการพัฒนาระหว่างเดือน มีนาคม 2563 – มีนาคม 2564 รวมระยะเวลา 1 ปี

ภายใต้ทุนสนับสนุนโดยตรง สถานทูตออสเตรเลียประจำประเทศไทย Direct Aid Program (DAP) โครงการทุนสนับสนุนโดยตรง เป็นโครงการทุนสนับสนุนขนาดเล็กที่มุ่งส่งเสริมโครงการด้านการพัฒนา เป็นทุนที่ให้ประโยชน์โดยตรงแก่ผู้ต้องการความช่วยเหลือในชุมชน รวมทั้งกลุ่มผู้ด้อยโอกาส และทุนสนับสนุนการดำเนินงานของบุคลากรจากโครงการด้านพลังงาน ภายใต้แผนงานความร่วมมือไทย-เยอรมันด้านการเปลี่ยนแปลงสภาพภูมิอากาศ (Thai-German Climate Programme: Energy: TGCP-Energy)

โดยมีการสร้างกระบวนการมีส่วนร่วมกับภาคประชาชนในพื้นที่เพื่อบริหารจัดการระบบโซลาร์โฮม และรูปแบบการชำระเงินค่าไฟฟ้ารายเดือน หรือ ระบบ pay-as you-go ที่มีการบริหารโดยกลุ่มพลังงานทดแทนและการออมเพื่อความยั่งยืน บ้านเกาะบูโหลนดอน

 โดยนายทวารัฐ หน.ผตร.ได้ให้ความเห็นเพิ่มเติมเกี่นวกับการพัฒนาโครงการว่าตอนนี้มีครัวเรือนที่เข้าร่วมโครงการประมาณ 30% ของครัวเรือนทั้งหมด จึงควรพัฒนาขยายผลต่อให้เกาะบูโหลนดอนเป็นเกาะพลังงานสะอาดครบ 100% บนพื้นฐานความพอเพียง โดยเชื่อมโยงบูรณาการการทำงานระหว่างหน่วยงานให้เกิดพลังโดยมีประชาชนเป็นศูนย์กลาง

**เวทีที่ 7 บันทึกการประชุมกลุ่มฯเมื่อวันที่ 25 ต.ค. 2564**

เริ่มประชุม 15.00 น.

วาระที่ 1 เพื่อทราบ : เรื่องสรุปผลการใช้งานระบบโซล่าโฮมของสมาชิก : 

- จากการพูดคุยในที่ประชุมพบว่า สมาชิกบางคนเลิกใช้ไฟฟ้าจากโรงไฟฟ้าดีเซลชุมชน เพราะโซล่าโฮมเพียงพอต่อการใช้ ส่วนบางคนยังใช้ทั้งไฟฟ้าจากโซล่าโฮมและโรงไฟฟ้าดีเซลชุมชนเพราะ ช่วงมรสุมแสงแดดน้อยไฟฟ้าจากแบตเตอรี่ไม่พอใช้ บางคนมีญาตมาอาศัยอยู่ด้วยทำให้ปริมาณการใช้ไฟฟ้าเพิ่มขึ้น และเนื่องจากช่วงนี้คุณภาพแรงดันไฟฟ้ากระแสสลับ (AC) ตกลงต่ำกว่า 220 V เหลือ 110-130 V อาจส่งผลต่อการใช้อุปกรณ์ไฟฟ้า ดังนั้นอยากให้สังเกตอาการอุปรณ์ไฟฟ้าภายในบ้านและหยุดใช้หากเกิดเหตุการณ์แรงดันไฟฟ้าจากโรงไฟฟ้าดีเซลตกต่ำกว่ามาตรฐาน ซึ่งในกรณีนี้ไฟฟ้าจากโซล่าโฮมที่ใช้กับอุปกรณ์ไฟฟ้ากระแสตรง 12 VDC จะมีความมั่นคงปลอดภัยกว่า โดยที่ปรึกษาให้ความเห็นว่าต่อไปในอนาคตชุมชนอาจเปลี่ยนผ่านไปสู่ยุคของการใช้พลังงานทดแทน 100% ทั้งทาวน์เฮ้าส์

มติที่ประชุม : รับทราบ

วาระที่ 2 เพื่อพิจารณา : สรุปผลประกอบการและแนวทางการขยายผลการใช้ระบบโซล่าโฮมให้เพียงพอต่อความต้องการสมาชิก ในประเด็นนี้เลขานุการก๊ะนะได้นำเสนอสรุปผลการประชุมออนไลน์กับที่ปรึกษา เมื่อวันที่ 1 ต.ค. ให้ขอมติสมาชิกในที่ประชุมเห็นชอบการขอรับทุนสนับสนุนแบบส่งคืนภายใน 1 ปีเพื่อขยายกิจการของกลุ่มพลังงานทดแทนฯ บ้านเกาะบูโหลนดอน รายละเอียดตามบันทึกข้อตกลงการขอรับทุนสนับสนุนแบบทยอยส่ง สนับสนุนโดย องค์กรธุรกิจเพื่อสังคม ReCharge

มติที่ประชุม : เห็นชอบให้ขอรับทุนสนับสนุน

ปิดการประชุม 16.00 น.

เวทีที่ 8 บันทึกการประชุม วันที่ 10 ธ.ค. 64

เริ่มประชุมเวลา 20.00 น.

วาระ 1 : เลขาฯแจ้งที่ประชุมทราบ

1.1 บันทึกข้อตกลงขอรับทุน 1.2 แสน 1 ปี เมื่อวันที่ 25 ต.ค. 64

มติ : ทราบ

วาระ 2 พิจารณาทบทวนโครงสร้างและกฏระเบียบ

2.1 รองประธานติดภารกิจเสนอให้พี่สาวปฏิบัติหน้าที่แทนในการประสานงานคุ้มดาหรา และช่วยงานประธานตามที่ได้รับมอบหมายเป็นระยะเวลา 4 เดือนก่อนเลือกตั้งใหม่ 

2.2 ให้สมาชิกมาจ่ายค่าระบบ วันที่ 25 ไม่เกิน 12.00 น. โดยพร้อมเพรียงกันและสามารถรับรหัสได้ถึงเวลา 20.00 น.

2.3 ค่าย้ายระบบราคาเท่ากับค่าติดตั้งใหม่

2.4 ปิดรับสมัคร 1 ปี จนกว่าจะส่งคืนทุนหมุนเวียนจนครบ 1.2 แสนยานุภาพ

2.5 ห้ามนำกล่องแบตเตอรี่ออกนอกพื้นที่เกาะ

2.6 สมาชิกสามารถตัดชำระค่าอุปกรณ์ได้หลายครั้งแต่ต้องให้ครบก่อนวันที่ 25 ของทุกเดือน

2.7 สมาชิกสามารถจ่ายล่วงหน้าได้หลายเดือนโดยกลุ่มจะออกรหัสปลดล็อคครั้งเเล้ว

มติ : รับทราบ

วาระ 4 อื่นๆ

4.1 กองศึกษาและพัฒนาโรงไฟฟ้าฐานกระทรวงพลังงาน เชิญคณะกรรมการกลุ่มเข้าร่วมประชุมคณะทำงานไฟฟ้าพื้นที่ห่างไกล วันที่ 20 ธ.ค. เวลา 8.30-12.00 น.

4.2 สมาชิกสามารถไปรับของให้กลุ่มได้โดยกลุ่มมีค่าดำเนินการให้

4.3 ให้สมาชิกนำสติกเกอร์ปิดทับปุ่มกดดูสถานะแบตป้องกันความชื้น

ปิดประชุมเวลา 21.00 น.
{'url': 'https://data.go.th/dataset/pblpp_dataset_22_01', 'title': 'รายงานการประชุมสร้างความเข้าใจการพัฒนากิจการไฟฟ้าในพื้นที่ห่างไกล บ้านเกาะบุโหลนดอน', 'license': 'Open Data Common'}